Mitä tapahtui Kabwessa, kun kirous oli murrettu?
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Olen iloinen, että liityit seuraamme, sillä minulla on erityistä kerrottavaa.
Kerron eräästä todistuksesta, jonka sain pastoreilta Afrikasta Sambiasta.
He kertoivat, mitä oli tapahtunut ja mitä Jumala oli tehnyt -
aivan sen profetian mukaan, joka tuli kirouksen murtamisiltana.
Se oli mahtavaa.
On hienoa, että Jumala voi muuttaa kokonaisen kaupungin.
Minulla on varattuna jotain sinullekin: lahjoja ja rukouksia.
Uskon, että meillä tulee olemaan hieno ohjelma yhdessä.
Kun katsomme yhdessä kristillistä televisiokanavaa, -
Jumala on siinä mukana ja Hän vaikuttaa melkein aina.
Emme tee tätä omin voimin.
Kun olen kanssasi nyt, se on armoa.
Se, että olemme tässä, johtuu siitä, että Jumala on tuonut meidät yhteen.
Liitämme kädet yhteen.
Sinun ja minun välillä on näkymätön yhteys. Se on Pyhä Henki.
Uskon, että tässä ohjelmassa -
Pyhä Henki koskettaa sinua, missä oletkin.
Hänellä on varattuna sinulle jotain.
Kun katsot, mitä Jeesus tekee, -
hengessäsi herää jotain, -
ja voit tuntea ilmapiirin, sillä Jumala elää.
Kiitos, että liityit seuraani.
Luvassa on hienot 20―25 minuuttia yhdessä!
KATSO JA USKO
SINUA JA LÄHIMMÄISTÄSI VARTEN POHJOISESTA ETELÄÄN
SUORAAN LÄHETYSKENTÄLTÄ
AFRIKKA, AASIA, USA, EUROOPPA, LÄHI-ITÄ
FACEBOOKISSA JA YOUTUBESSA
Mahtaako sinulla jo olla tämä kirja? Olemme kääntäneet sen suomeksi.
Se on ilmestynyt myös englannin, norjan ja tietysti ruotsin kielellä.
Se on ollut siunaus todella monille.
Kirjan nimi on "Rahankäyttö".
En myy kirjaa. Annan sen ilmaiseksi.
Uskon, että sinun on erittäin tärkeää tuntea -
terve oppi rahasta.
Jumala ei näet luonut kultaa saatanaa varten.
Ei toki. Ja köyhyys ei missään nimessä ole siunaus.
Jos uskot niin, kysypä pastoreiltani Afrikassa tai Aasiassa.
Kun ihmisillä siellä ei ole ruokaa lapsilleen, sanoisitko heille, -
että he ovat siunattuja? Et tietenkään.
Ongelmana on, että kun Jumala loi resursseja meille, lapsilleen, -
alamme joskus palvoa sitä, mitä Jumala on antanut meille.
Jeesus opetti tästä.
Hän kehotti tarkastelemaan kedon kukkia ja taivaan lintuja.
Jos Jumala, Isä, pitää huolen linnuista ja ruohosta, -
jos Jumala vaatettaa kedon ruohon ja ruokkii linnut, -
eikö Hän ruokkisi ja vaatettaisi lapsensakin?
Mutta sitten Jeesus sanoi erään hyvin tärkeän asian. Se on avain.
"Etsikää ensin minun valtakuntaani ja minun vanhurskauttani, -
niin kaikki muukin teille annetaan."
Ymmärrätkö? Tiedäthän, kun etsit Jumalan valtakuntaa, -
palvelet valtakuntaa, Jumalaa.
Meidän heikkoutemme on, että kun Jumala antaa meille kultaa, -
kun saavutamme menestystä ja vaurautta, -
siirrymme nöyryydestä ylpeyteen.
Alamme palvoa sitä, mitä meillä on, sen sijaan, joka sen meille antoi.
Se on minun heikkouteni kuin myös sinun heikkouteni.
Se on pienoinen ongelma. Ongelma ei ole kulta eikä raha.
Ongelma on se, että saa oikean näkökulman rikkauksiin ja vaurauteen.
Kun Jumala alkaa siunata sinua, -
Hän haluaa sinun ensinnäkin jatkavan Hänen palvomistaan, -
niin että Hän on ykkössijalla elämässäsi.
Ja toiseksi Hän haluaa sinun muistavan, että Hän on se, -
joka vaatettaa kukat ja ruokkii linnut.
Kaikki hyvät asiat ja rikkaudet tulevat Taivaalliselta Isältä.
Mutta kun alkaa palvoa sitä, mitä Hän on antanut sinulle, -
silloin joudut kaltevalle pinnalle.
Tässä kirjassa olen kirjoittanut -
ja kuvaillut periaatteita, miten saada Jumalan siunaukset.
Jumala haluaa jakaa rikkaudestaan sinulle.
Tässä kirjassa on avaimet.
Tämä kirja ei ole sellainen, että luku 1 ja 2 kertovat kymmenyksistä, -
luku 3 kertoo antamisesta ja luku 4 taas kymmenyksistä.
Tämä kirja antaa terveen opin, -
miten voit avata lukot ja ottaa vastaan Jumalan sinulle varaamat siunaukset.
Olen valmis lähettämään kirjan sinulle kotiisi ilmaiseksi.
Riittää, että annat osoitteesi.
Voit soittaa tai lähettää sähköpostia. Sitten saat kirjan ilmaiseksi.
Sinun pitää lukea se, sillä Jumala haluaa jakaa sinulle siunauksiaan.
Nyt näette videon, joka taltioitiin viime kesänä.
Näytän sen, koska tapasin pastorit, -
jotka olivat mukana järjestelyissä ja tiimissä -
kokoussarjassamme tuossa kaupungissa viime vuonna.
Tapasin pastorin kaksi kuukautta sitten.
Hän kertoi uskomattoman todistuksen.
Hän kysyi: "Tommy, muistatko lauantai-illan?"
Sanoin: "Muistan. Sinä iltana mursimme kirouksen."
Hän sanoi: "Jotain tapahtui hengessä." Kysyin, mitä.
Kun profetia tulee, minä unohdan sen.
Kun Jumala puhuu kauttani, en ikinä muista, mitä se oli.
He kirjoittivat sen ylös ja he kertoivat Jumalan sanoneen, -
että kaupunkiin syntyisi työpaikkoja.
Jumala sanoi, että kouluja avattaisiin.
Jumala sanoi, että prostituoidut lakkaisivat myymästä seksiä.
Pastori sanoi: "Tiedätkö, mitä tapahtui?
Kun tulit, kaupungissa oli kaksi monikerroksista toimistorakennusta."
Ne olivat olleet tyhjillään vuosia.
He kertoivat, että nyt joka kerros on täynnä firmoja.
Pysytkö kärryillä? Kaikki tilat ovat täynnä.
Rakennukset ovat täynnä firmoja, jotka ovat avanneet toimiston sinne.
Se on mahtavaa.
He sanoivat, että monet prostituoidut ovat lakanneet myymästä itseään.
Se tarkoittaa, että nyt he ovat kotona hoitamassa lapsiaan. Halleluja.
Ja kolmanneksi he kertoivat, -
että heidän slummiinsa on avattu uusi koulu.
Tämä on tosi tärkeää.
Ensinnäkin Sambiassa monia kaivoksia on suljettu.
Olemme järjestäneet kokoussarjoja kuparivyöhykkeellä.
Työpaikkoja ei ole. Kun me mursimme kirouksen, -
Jumala avasi salvat ja kaupunkiin tuli liikemiehiä, -
ja he perustivat uusia yrityksiä.
Nyt isommalla määrällä ihmisiä on työpaikka.
Se tarkoittaa, että he voivat ruokkia perheensä.
Toiseksi he tarvitsevat kouluja, monia kouluja.
Yksi tapa päästä ulos köyhyydestä on hankkia koulutus.
Nyt lapset voivat mennä kouluun.
Kolmanneksi, ja tämä on mahtava asia.
Monet lapset olivat joutuneet orvoiksi tai kadulle.
Heidän äitinsä olivat ehkä prostituoituja.
He saivat hivin ja kuolivat.
Nyt äidit ovat päässeet kaduilta, ja he hoitavat lapsiaan.
Kokoussarja on paljon muutakin kuin vain kokoussarja.
Nyt menemme tuohon kaupunkiin. Saatte olla osa ilmapiiriä 10 minuuttia.
Saatte kokea, millainen oli tuo ihmeiden ilta, -
kirouksen murtamisen ilta Kabwessa Sambiassa.
Arvollinen on Karitsa
Kovemmin
Olet pyhä
Haluan, että kaikki laulavat.
Laula kovemmin.
Olet Sinä, Herra, Jumala Kaikkivaltias
Jumalan siunausta ja tervetuloa seuraamaan videoblogiani.
Istun hotellilla Lusakassa. Meillä oli kokoussarja Kabwessa Sambiassa.
Tunnin päästä taksi vie minut lentokentälle.
Olen kotona 24 tunnin kuluttua.
Ensimmäisenä iltana painimme paholaisen kanssa.
Emme saaneet läpimurtoa. Mutta toisena iltana -
meillä oli todellinen läpimurto. Todella monet parantuivat ja pelastuivat.
Näytämme videoklipin nuoresta tytöstä, Gracesta.
Sydämiämme kosketti toden teolla se, mitä Jeesus teki hänen elämässään.
Mikä on tyttäresi nimi? - Grace.
Hänen nimensä on Grace, ja hän parani eilen. - Aamen!
Aivan. Jumalan Henki paransi tyttäreni.
Miten kauan hän ehti sairastaa? - Melkein vuoden.
Vuoden. Yli vuoden. - Vuoden ja kuukauden.
Mikä oli ongelma? Hän ei kävellyt.
Vuosi sitten hän heräsi yhtenä aamuna.
Perheemme yllätykseksi tajusimme, ettei Grace kävellyt.
Hän oli halvaantunut.
Se oli sekä jaloissa että kädessä.
Vasemmassa jalassa ja vasemmassa kädessä.
Vasemmassa jalassa ja kädessä.
Kolmas ilta oli erityinen. Sain Jeesukselta sanan.
En ollut ennen julistanut tätä sanomaa missään kokoussarjassa.
Se käsitteli kirouksen murtamista. Kun Filippus tuli Samariaan, -
hän käänsi kaupungin ylösalaisin.
Tässä kokouksessa oli todella valtava voima.
Ilmapiiri oli sakeana Jumalan läsnäoloa.
Näimme, että jotakin tapahtui kokouksen aikana.
Ihmiset lähtivät kotiin muuttuneina.
Jokin oli muuttunut hengellisessä ulottuvuudessa.
Haluan näyttää teille ilmapiirin, jotta tekin näette, mitä tapahtui, -
ja voitte kokea ja tuntea, mitä Jeesus teki.
Hän ei ikinä petä sinua. Vielä kerran!
Kuninkaiden Kuningas!
Kuninkaiden Kuningas, herrain Herra
Kovemmin.
Haluan, että kaikki laulavat.
Kovemmin.
Olet Sinä, Herra, Jumala Kaikkivaltias
Isä, Jumala, ota vastaan ylistyksemme tänä iltana.
Voitelu tulee nyt.
Vuodatamme ulos tämän veden, -
jotta voitte ottaa sen vastaan.
Tämä vesi on hengessä.
Niin kuin pirskotan vettä nyt, -
halleluja, jotkut teistä voivat kokea, miten vesi osuu teihin.
Voitte kokea, että siinä on voitelu.
Kun kirous on murtunut, astutte ulos alueeltanne.
Halleluja. Huomenna teette asioita, joita ette ole ikinä ennen tehneet.
Aamen! Ja tiedättehän, -
Hengessä Jeesuksen enkelit -
tekevät työtä sinun puolestasi.
Joillekin teistä, jotka olette täällä tänään, Jumala antaa ajatuksia.
Uusia ideoita.
Teistä jotkut perustavat firmoja.
Aamen!
Teistä jotkut menevät kouluun.
Jotkut lapsista täällä. Ette uskoneet pääsevänne kouluun.
Neljäs ilta oli upea ilta.
Se oli ilon ja Pyhän Hengen kasteen ilta.
Seuraa meitä nyt ja kuuntele, -
kun 5 000―8 000 ihmistä kastetaan Pyhällä Hengellä.
[puhuu kielillä]
Lisää!
Oletteko mukana?
Marssikaa näin!
Olen ollut kokoussarjassa Kabwen kaupungissa
Antanut elämäni Jeesukselle Kristukselle
Olen ollut kokoussarjassa Kabwen kaupungissa
Antanut elämäni Jeesukselle Kristukselle
Kuules minua, paholainen
Minä kuulun Jeesukselle Kristukselle
Isä, Jeesuksen nimessä, rukoilen. Ilon Henki, tule hänen ylleen.
Ilon henki, ilon henki, ilon henki, täytä hänet.
Täytä hänet, Jeesuksen nimessä. Ilon henki.
Ilon henki, ilon henki.
Salvat auki, salvat auki, salvat auki Jeesuksen nimessä.
Jeesuksen nimessä, lisää!
Haluan lopuksi esitellä erään ihanan tytön. Hän symboloi, mitä Jeesus teki.
Hänessä oli manifestaatio. Hänet tuotiin lavalle.
Vapautin hänet Jeesuksen nimessä. Hän sai Pyhän Hengen kasteen.
Hän rukoili uusilla kielillä noin viisitoista minuuttia.
Sitten hän nousi ylös itkien, julistaen Jeesusta Kristusta -
ja rukoillen uusin kielin. Hän vapautui, pelastui -
ja sai Pyhän Hengen kasteen. Hän nousi ylös julistaen, -
että Jeesus on hänen Herransa.
Halleluja! Halleluja...
[puhuu kielillä]
Jeesuksen nimessä, Jeesuksen nimessä
Sinäkin pystyt samaan kuin Filippus.
Mikä oli Filippuksen tilanne? Hän oli jumissa Jerusalemissa.
Hän tiskasi leskien astioita, -
kun näille oli tarjottu ruokaa.
Jumala voi käyttää ketä tahansa. Kyse on voitelusta.
Mutta he olivat jumissa Jerusalemissa.
Muistatko Jeesuksen sanat: "Kun Pyhän Hengen voima tulee päällenne,
tulette julistamaan evankeliumia, aluksi Jerusalemissa.
Sitten menette Galileaan, Samariaan ja muualle maailmaan."
Nyt Jerusalemissa oli kasvava seurakunta, -
mutta he pysyivät Jerusalemissa.
On helppoa pysyä mukavuusalueella. Sama meidänkin seurakunnissamme.
Jos aina teemme, kuten olemme aina tehneet, tiedämme, mitä meillä on.
Sama pätee sinuun.
Jos teet samaa kuin tänään, tiedät, mitä sinulla on huomenna.
Mutta jos haluat laajentaa ja tehdä jotain Jumalan valtakunnan hyväksi, -
jos haluat elämääsi muutosta ja teet huomenna samaa kuin tänään, -
mikään ei muutu, sillä elämäsi on samanlaista.
Joskus Jumala tekee jotain vain saadakseen sinut liikkeelle.
Hän haluaa, että nouset sohvalta -
ja alat tehdä työtä Jumalan valtakunnan hyväksi.
Jumalan täytyi sallia -
vainojen tulla Jerusalemiin, sillä he olivat jumissa Jerusalemissa.
He tekivät samoja asioita päivä toisensa jälkeen.
Kun vainot tulivat, kaikki Jerusalemin pyhät hajaantuivat kaikkialle Israeliin.
Yksi heistä oli Filippus. Halleluja.
Filippus tuli Samariaan.
Vainojen takia hän lähti patojen ja tiskikoneiden ääreltä.
Hän lähti pitsakuskin ominaisuudesta.
Hän tuli jonkin toisen parista palvelutyöhön.
Jumala haluaa tehdä sinun, minun ja meidän kaikkien kanssa sen, -
että Hän haluaa tuoda meidät ulos siitä, mitä me nyt teemme, -
sillä Hänellä on suunnitelma sinulle.
Hän ei halua, että olet jumissa. Hän haluaa, että nouset, -
sillä Hänellä on sinulle jotain hienoa.
Sama on ollut minun elämässäni. Se ei ole tullut luonnostaan ja helposti.
Minussa on näet aina ollut vastustusta.
Jumala on kutsunut minut tekemään jotain. En halunnut tehdä sitä.
Hän kutsui taas. En vieläkään halunnut.
Sitten Jumalan voima, Pyhä Henki, ottaa vallan.
Olen varma, että sama pätee sinuun.
Tavallaan meissä kamppailee kaksi voimaa, liha ja henki.
Ihmiset kehuvat monia asioita, joita olen tehnyt.
Täytyy myöntää, etten halunnut tehdä niitä. Jumala halusi, että teen ne.
Miten se voi olla niin? Tiedäthän, on olemassa aina hinta.
Kuuntele.
Jos Jumala haluaa koetella tahtoasi, -
jos Hän haluaa laittaa tahtosi koetukselle, -
jos sanot: "Jumala, sinun tahtosi on tärkein asia elämässäni", -
ainoa keino, jolla Hän voi koetella sinua, -
on pyytää sinua tekemään jotain, mitä et tahdo.
Ymmärrätkö? Kun teet jotain, mitä et tahdo, -
koska Jumala haluaa sinun tekevän sen, silloin teet Hänen tahtonsa.
En tarkoita, etteivätkö sinun tahtosi ja Jumalan tahto voi olla yhtenevät.
Olen seurannut kristittyjä nyt 25 vuotta.
He tekevät monia asioita, jotka eivät kanna hedelmää.
He sanovat: "Se on Jumalan tahto. En ymmärrä, miksei hedelmää tule."
Koska se ei ole Jumalan tahto.
Se on sinun tahtosi. Selittelet itsellesi vain toisin.
Se on vain kuvittelua. Se ei ole Jumalan tahto. Se on sinun tahtosi.
Olet vain uskotellut itsellesi, että se on Jumalan tahto.
Jumala haluaa, että teet Hänen tahtonsa. Se ei ole sama asia, -
kuin se, mitä sinä tahdot.
Jumala haluaa sanoa sinulle tässä ohjelmassa, -
että Filippus lähti patojen ja pitsojen luota, -
sohvalta ja mukavasta elämästä Jerusalemista Samariaan.
Hän ei tiennyt, että hän oli matkalla.
Hän ei ymmärtänyt, mitä oli meneillään, kun vainot tulivat.
Jumala vain lähetti hänet, ja yhtenä päivänä hän seisoi Samariassa -
ja julisti evankeliumia Jeesuksesta. Jumala kutsuu sinua samaan.
Kun olet perillä ja teet sitä, saatat haluta palata Jerusalemiin.
Kun olet alkanut vaeltaa Jumalan kanssa, et ikinä tiedä, minne päädyt.
Mutta sanon, että se on jännittävä seikkailu.
Haluan haastaa sinua vielä kerran: -
Lähde ulos, nouse ylös ja lähde liikkeelle, -
sillä Jumala tarvitsee sinua.
Suomennos: Marianne Tenetz